สวัสดีคะ ขออนุญาติสอบถามคะ พอดีหนูมีเพศสัมพันธ์กับแฟนและไม่ได้ป้องกันซึ่งแฟนหนูหลั่งในคะ ติดกัน2 วัน ตัวหนูเองก็กินยาคุมฉุกเฉินไปทั้งสองวันเลยค๊ ต่อจากนั้นได้ อีกประมาณ 1 อาทิตย์ หนูก็ได้มีเพศสัมพันธ์กับแฟนอีกครั้งแล้วครั้งนี้ได้มีเลือดออกมาด้วยคะ แล้วมันก็ไหลออกมาเหมือนประจำเดือนเลยคะ มันจะเป็นไปได้มั้ยคะ ว่าหนูอยากจะท้องแล้วหนูกินยาถ่ายพยาธิซึ่งมันก็บอกอยู่ว่าหากคิดว่าตัวเองตั้งครรไม่ควรกิน แต่หนูกินได้วันที่ 2แล้ว พอตอนเช้ามีอะไรกับแฟนแล้วเลือดก็ไหลออกมาคะ
สวัสดีค่ะ เลือดออกผิดปกติทางช่องคลอด ดังกล่าวมา อาจเกิดได้จาก-ผลข้างเคียงจากยาคุมกำเนิดฉุกเฉิน-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-เนื้อเยื่อบริเวณอวัยวะเพศฉีกขาดจากการมีเพศสัมพันธ์เป็นไปได้มากที่สุดว่าอาจจะเกิดจากผลข้างเคียงจากยาคุมกำเนิดฉุกเฉินค่ะผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังแนะนำสังเกตอาการว่าเลือดค่อยๆจางไปเองหรือไม่ หากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก